NaiveNeuron/SloPal huggingface dataset:
Pročko, Jozef, poslanec NR SR (2024-06-11):
Pán poslanec Grendel, si obdarený intelektom, pochádzaš naozaj z umeleckej rodiny, ako si si takto nevhodne mohol v úvode dovoliť spomenúť Petra Pellegriniho, ktorý pre niektorých mladých poslancov je vzor, je to ich idol, ktorý ich sem dotiahol. Držali sa okolo pásu, možno si aj hrkútali do ucha. Viete, pán poslanec Grendel, ako ste si takto nevhodne mohli dať otázku, že čo by urobil Peťo Pellegrini, ktorý pred voľbami klamal, že on nikdy nepôjde s Ficom, že on nikdy nebude prezidentom? Ako ste mohli spomenúť Petra Pellegriniho, ktorý klamal o Korčokovi, že bude posielať ľudí do vojny? Veď toto je, veď, preboha, jak si toto môžete dovoliť, niektorých mladých poslancov to určite môže vyrušovať. Veď Peťo je ich, to je niečo neskutočné, čo je pre nich Peťo Pellegrini, tento klamár. My budeme mať prvýkrát v histórii klamára prezidenta a mne je to smutné. Hovoril si o tom, že tento zákon nepomôže kultúre, ale musíš povedať, ktorej kultúre pomôže. Národnej kultúre, kultúre Michelka, ktorý už dostal podporu, národnú podporu od Fica a takúto podporu, národnú, budú dostávať národné projekty. Ja ešte vystúpim v rozprave, ale toto je to, čo sa tu bude diať, podporí sa národná kultúra Slovenskej národnej strany. To, čo bude chcieť Michelko, to, čo bude chcieť Šimkovičová, to, čo budú chcieť páni z SNS, akú kultúru tu budeme mať. No a ja som hlboko presvedčený, že to, že lámu SNS pri svojich percentách, je naozaj jazýčkom na týchto váhach demokracie a im nejde o demokraciu, im ide o kšefty, ide o to, aby naozaj peniaze dostávali ľudia, ktorí to majú dostať, nie ľudia, ktorí to chcú dostať. Takže... (Prerušenie vystúpenia časomerom.)
Danko, Andrej, predseda NR SR (2017-03-24):
Ďakujem pani poslankyni. Dávam slovo v zastúpení pani Kataríny Macháčkovej, ktorú určil spravodajský, gestorský výbor, spravodajcovi pánu Ondrejovi Dostálovi.
Buček, Jozef, poslanec NR SR (2019-06-19):
Ďakujem pekne za slovo. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 6. septembra 2019 a v gestorskom výbore do 
9. septembra 2019. Prosím, pán predsedajúci, otvorte všeobecnú rozpravu.
Grendel, Gábor, podpredseda NR SR (2022-05-03):
Pán poslanec Peter Šuca.
V. Veteška, podpredseda NR SR: (2007-05-17):
(Hlasovanie.) Prítomných 139, za 59, proti 3, zdržalo sa 77. Tento pozmeňujúci návrh sme neschválili. Prosím.
Bugár, Béla, podpredseda NR SR (2018-06-19):
Vyhlasujem všeobecnú rozpravu o tomto bode programu za skončenú. Pán navrhovateľ, chcete zaujať stanovisko? Nie. Ďakujem. Pán spravodajca? Nie. Takže prerušujem rokovanie o tomto bode programu. Pristúpime k prvému čítaniu o návrhu poslankyne Simony Petrík na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 881). Nech sa páči, pani poslankyňa Petrík, máte slovo a môžte uviesť návrh zákona. (Rokovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 881.)
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 141 poslancov, hlasovalo 63 za, 77 proti, 1 sa zdržal. Ani tento návrh nebol schválený.
Danko, Andrej, predseda NR SR (2017-04-06):
Pán poslanec Pčolinský.
Pellegrini, Peter, predseda NR SR (2015-01-28):
Prezentujme sa a hlasujme. (Hlasovanie.) Prítomných 140 poslancov, za bolo 109, proti bol 1 poslanec, zdržalo sa 30 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
B. Bugár, podpredseda NR SR: (2005-05-25):
(Hlasovanie.) Prítomných 135, za 134, nehlasoval 1. Konštatujem, že tieto body zo spoločnej správy sme schválili. Nech sa páči.
Sulík, Richard, predseda NR SR (2011-07-06):
Ďakujem. Pán poslanec Galbavý, keď budete tak zblízka čítať, pokazíte si oči. Pán poslanec Brocka.
B. Bugár, podpredseda NR SR: (2004-05-13):
Otváram rozpravu k tomuto bodu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Ďakujem, pán spravodajca. Pristúpime teraz k druhému a tretiemu čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci v boji proti organizovanej trestnej činnosti, pri ochrane verejného poriadku a pri ochrane štátnej hranice . Návrh vlády ste dostali ako 567. Spoločnú správu výborov máte v tlači 567a. Pán podpredseda vlády Daniel Lipšic, nech sa páči, znovu máte slovo.
P. Pelegrini, poslanec: (2008-10-21):
Predseda   Národnej rady  Slovenskej   republiky   rozhodnutím č. 808 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov na prerokovanie Výboru Národnej Slovenskej republiky pre hospodársku politiku v termíne do 17. októbra 2008 a že o výsledku prerokovania uvedeného návrhu bude informovať Národnú radu Slovenskej republiky. Výbor pre hospodársku politiku prerokoval predložený návrh vlády na svojej 53. schôdzi 14. októbra 2008. Uznesením č. 416 odporučil Národnej rade Slovenskej republiky vysloviť súhlas s tým, že vládny návrh  zákona, ktorým  sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 798) prerokujeme v skrátenom legislatívnom konaní na 28. schôdzi Národnej rady Slovenskej republiky. Vážený pán predseda, otvorte, prosím, rozpravu.
Mierna, Anna, poslankyňa NR SR (2022-11-08):
Ďakujem pekne za slovo. Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o bodoch spoločnej správy 1 až 8 spoločne s návrhom gestorského výboru schváliť.
Kuffa, Štefan, poslanec NR SR (2012-12-05):
Ďakujem. Ja len krátko k tým lietajúcim profesorom. Osobne si myslím, a som o tom aj presvedčený, že je to potrebné nechať na tú akademickú obec, ako sa ona rozhodne. Slovensko je tak malá krajina, máme tak málo naozaj dobre fundovaných a kvalifikovaných profesorov, že týmto obmedzením obávam sa, môže kvalita niektorých študijných odborov sa aj zhoršiť. A ďalšia vec, ktorá tuná môže byť problémom, to sú tie konkrétne študijné odbory, kde sú garantmi mnohí títo profesori, tak toto bude pre niektoré vysoké školy, resp. univerzity alebo fakulty problémom. Teda skôr som chcel vyjadriť ten názor, že tí lietajúci profesori alebo vysokoškolskí profesori na viacerých vysokých školách, myslím si, tak ako to bolo doposiaľ, tak to bolo dobré a nebolo by vhodné, že by štát, resp. ministerstvo a pán minister školstva to nejako reguloval obmedzovali sme to cez zákony. Nech dekan a rektor tej konkrétnej vysokej školy sa rozhodne, či ten univerzitný profesor je dostatočne fundovaný a kvalifikovaný a s ním pracovnoprávny vzťah uzatvorí alebo neuzatvorí. Ďakujem, ja len toľko som chcel povedať.
B. Bugár, podpredseda NR SR: (2004-01-22):
Čas určený na hodinu otázok uplynul. Končím tento bod programu. Zároveň vás chcem upozorniť, že po hodine otázok tak, ako sme sa dohodli, budeme pokračovať hlasovaním, to znamená o tých zákonoch, ktoré sme už prerokovali, preto teraz ešte vyhlasujem 10- minútovú prestávku a potom budeme pokračovať hneď hlasovaním o tých zákonoch, ktoré Národná rada už prerokovala. (Prerušenie rokovania o 14.59 hodine.) (Pokračovanie rokovania o 15.15 hodine.)
Sulanová, Magdaléna, poslankyňa NR SR (2021-02-25):
Ďakujem za slovo. Začnem pánom Pročkom. Pán Pročko, ale ja mám už toho dosť. Ja si toto vyprosím, aby ste si vy dovolili v rokovacej sále tu hovoriť takéto klamstvá. Vy ste išli za mnou, oni ma, tá redaktorka ma oslovila a ja som jej povedala, výsledky budú zverejnené po obede. Nepovedala som, či som pozitívna, či som negatívna. Žiaden rozhovor som nedala. Ma otravovali, nechajte ma, dozviete sa. Išla som dovnútra, lebo tá, skutočne tá blbá lekárka mi povedala, že musíte, ja som sa jej pýtala, čo mám robiť, že choďte do Národnej rady a choďte to oznámiť. A ja sprostá som si neuvedomila, že však tie výsledky do Národnej rady prídu tak či tak, hej? Takže ja si vyprosím, aby ste vy tu šírili takéto klamstvá! Vy si vymýšľate sústavne a ubližujete ľuďom! Už toho je dosť! Čo si vy tu dovoľujete a čo ste si vy urobili krčmu z Národnej rady, tak to už je vrchol! Ponižujete nás tu všetkých, áno, a dehonestujete celý aparát, vôbec parlament a inštitúciu Národnej rady Slovenskej republiky. No neviem, či mi ostal ešte nejaký čas. Áno? Odpoviem na ostatné. Takto, pán kolega, jak som sa rozčúlila, že pán Ľuboš, prosím, vás pekne, takto, tie Rázsochy som myslela v tom, že (reakcia z pléna), áno, že nie, nie, míňate mi čas, že myslela som to tým, že teraz ho zbúrali, neviem teraz, myslím, že minulý rok, či kedy to bolo a to bola podľa mňa chyba, nemám tie ekonomické, takže to, neviem to ako keby zhodnotiť. Pani Kavecká, čo sa týka to, áno, pomýlila som sa, ale ja zatiaľ nedávam... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-08-06):
Pán poslanec Frešo.
Šimečka, Michal, podpredseda NR SR (2023-12-05):
Ďakujem. Pán poslanec Vážny.
Ďuriš Nicholsonová, Lucia, podpredsedníčka NR SR (2018-09-19):
S reakciou na faktické poznámky, pán poslanec Kotleba.
Grendel, Gábor, podpredseda NR SR (2023-06-20):
Otváram rozpravu, do ktorej som dostal dve písomné prihlášky, a to za poslanecký klub strany SaS od pani Zemanovej a za poslanecký klub strany SME RODINA od pána poslanca Svrčeka. Pani Zemanová tu nie je, takže prednosť má pán Svrček, ak bude mať záujem pani poslankyňa, tak ešte má čas prísť a predniesť svoj prejav.
V. Veteška, podpredseda NR SR: (2004-06-29):
Končím, uzatváram rozpravu o tomto bode programu. A pýtam sa pána navrhovateľa, pána ministra Chmela: Chcete vystúpiť? Nech sa páči, pán minister, máte slovo.
M. Damborská, poslankyňa: (2009-10-22):
Predseda Národnej rady Slovenskej republiky rozhodnutím č. 1289 z 2. októbra 2009 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovatelia v dôvodovej správe uvádzajú dôvody predloženia novely zákona do legislatívneho procesu Národnej rady Slovenskej republiky, ktorá upravuje podmienky prevodu vlastníctva bytov a nebytových priestorov. Podľa nich súčasné znenie zákona znevýhodňuje určitú časť štátnych zamestnancov a ostatných zamestnancov jednotlivých rezortov štátnej správy. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 1 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, tento prerokovali v termíne do 30 dní a gestorský výbor v termíne do 31 dní od rozhodnutia prerokovať návrh v druhom čítaní. Pán predsedajúci, ďakujem, skončila som svoju spravodajcovskú správu a prosím, otvorte rozpravu k návrhu zákona.
Blanár, Juraj, podpredseda NR SR (2021-10-20):
Ďakujem, pán spravodajca. Otváram rozpravu. Do rozpravy sa ako jediný písomne prihlásil pán poslanec Miloš Svrček, ktorému udeľujem slovo, nech sa páči.
Danko, Andrej, podpredseda NR SR (2023-12-06):
Ďakujem, pán poslanec. Pýtam sa, či sa niekto chce prihlásiť do rozpravy ústne. S faktickou pán poslanec Hlina.
Grendel, Gábor, podpredseda NR SR (2020-07-07):
Ďakujem pekne. Chcel by som popla... poslancov, ktorí sa prihlásili faktickými poznámkami, upozorniť, že procesný postup pri tomto bode je taký, že najprv vystúpia všetci poslanci Európskeho parlamentu a potom bude možnosť položiť otázky. Ďalší v poradí je pán poslanec Michal Šimečka z frakcie Obnovme Európu.
Laurenčík, Milan, podpredseda NR SR (2020-07-24):
Pán poslanec Matúš Šutaj Eštok.
Jurinová, Erika, podpredsedníčka NR SR (2013-10-17):
No, pán spravodajca, ja vás teraz, ja vás teraz upozorňujem...
P. Hrušovský, predseda NR SR: (2003-12-02):
Pán minister, chcete sa vyjadriť k rozprave? Nech sa páči.
Hrnčiar, Andrej, podpredseda NR SR (2017-06-21):
Ďakujem. Vyhlasujem obedňajšiu prestávku. Takže budeme pokračovať o 14. hodine faktickými poznámkami a ďalšími vystúpeniami v rozprave. (Reakcia z pléna.) O štrnástej. (Prerušenie rokovania o 13.01 hodine.) (Pokračovanie rokovania o 14.00 hodine.)
Faič, Vladimír, poslanec NR SR (2023-05-25):
Pán poslanec Saloň, som rád, že si predniesol vecný príspevok. Chcem zvýrazniť dve veci. Sme svedkami toho, ako sa tu predkladajú návrhy zákonov a prijímajú sa, resp. posúvajú do druhého čítania, ktoré vytvárajú neskutočné problémy vo vzťahu k obciam, neskutočné problémy k celej samospráve. Dúfam, že nikto z tých kolegov, ktorí tu sedia, s týmto nesúhlasia, pretože je to tak. Pokiaľ sa týka tohto návrhu zákona, ja nehovorím, že to nie je právo ministerstva vnútra a že tento postoj nie je oprávnený. Je, ale je len z jedného hľadiska, ktorý absolútne nereflektuje na to, čo povedal aj predo mnou pán poslanec Viskupič. Ak tu niečo funguje, a ide tu najmä o obce, tak by sme nemali v žiadnom prípade vytvárať právny rámec na zlikvidovanie takýchto, takýchto aktivít. Myslím si, že pán minister, nový minister Šimko, ktorého poznám veľmi dobre z predchádzajúceho pôsobenia, posúdi objektívne túto vec a možno aj zaujme postoj k tomu návrhu, ktorý dal pán poslanec Saloň. Možno po voľbách nových bude priestor na riešenie nejakých problémov, ktoré tam sú, ale teraz ísť do takéhoto, ja to poviem, úplne prevratného postoja vo vzťahu k dobrovoľným, dobrovoľným hasičom, ak to tak mám povedať ľudovo, je nezodpovedné a nemali by sme to urobiť. Ďakujem.
Bugár, Béla, podpredseda NR SR (2018-05-09):
Ďakujem pani ministerke. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Šucovi. Nech sa páči.
Blcháč, Ján, poslanec NR SR (2022-09-21):
Ďakujem pekne za slovo. Vážený pán predsedajúci, kolegyne, kolegovia, ja by som veľmi v stručnosti chcel privítať tento návrh zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, pretože aj pán predkladateľ nás vyzval, ktorí sme nejakým spôsobom činní v samospráve, či už v miestnej alebo regionálnej, pretože tento návrh sa týka možných posunov v pravidlách rozpočtovania samosprávy regionálnej, miestnej, aby sme sa k tomu vyjadrili. Myslím si, že takýto, takáto zmena zákona o rozpočtových pravidlách územnej samosprávy by mohla byť uľahčením pre rôzne aktivity, rôzne projekty, ktoré jednotlivé mestá a obce, samosprávne kraje realizujú, pripravujú a realizujú. A možno by som len tak pre takú ilustráciu mohol povedať, že takýto systém existuje v prípade, keď získame dotáciu z nejakého štátneho orgánu, z nejakého ministerstva, ktorú je možné proste realizovať aj dlhodobejšie, nie nutné zúčtovať a zrealizovať ju v rámci toho rozpočtového roku, v ktorom sa dostáva, pretože môžu nastať rôzne komplikácie, ktoré takýto systém potom umožňujú. Toto sa navrhuje v súvislosti viac-menej s niektorými tými dotáciami na, alebo s riešením projektov skôr toho investičného charakteru, stavebného charakteru. Ja mám takú otázku alebo na predkladateľa, či sa uvažuje alebo uvažovalo sa v prípade, že sú aj dotácie na podporu iných mäkkých projektov z bežných výdavkov. Napríklad dotácie na podporu športu. My máme vždy ku koncu roku frmol, pretože už do pätnásteho musia predložiť všetci prijímatelia dotácií všetky doklady, ktoré ešte nemusia byť komplet, lebo do konca roku je ešte, sú ešte dva týždne, potom sa, potom prídu Vianoce, predsilvestrovský čas a či teda sa uvažovalo aj v tejto oblasti. To je taká možno otázka, ktorá by, ktorá by stála za zodpovedanie s tým, že sa tu uvádza, uvádzajú situácie, ktoré sa môžu vyskytovať v praxi, keď samospráva poskytne tieto dotácie vo forme bežných výdavkov aj na aktivity, ktoré si vyžadujú odsúhlasenie stavebného úradu alebo stavebné povolenie, čo sú procesy, ktoré spolu s transparentným prídelom dotácií trvajú niekoľko mesiacov a následne nie je objektívne možné poskytnúť tie dotácie, v danom rozpočtovom roku použiť, a už vôbec nie vyúčtovať. Čiže tu je ten, tá spojitosť aj na stavebné konanie, teraz, samozrejme, prídu tie nové stavebné postupy, ktoré ešte nevieme, či budú zrýchlené procesy alebo sa tie procesy po tom roku ´24, keď nadobudne platnosť zákon o výstavbe a zákon o územnom plánovaní, aký to bude mať potom v praxi dopad, či sa tie procesy zrýchlia alebo spomalia a pri tom prechode sa môžu vyskytnúť nejaké poruchy. Takže určite táto, tento návrh je z môjho pohľadu, z pohľadu skúseností, ktoré máme s projektami v samospráve, dobrý a, teda možno s tou jednou otázkou, ak budete môcť zodpovedať, potrebný. Takže ďakujem pekne za slovo.
Demian, Jaroslav, poslanec NR SR (2014-10-22):
Ďakujem za slovo. Vážená pani podpredsedníčka, vážený pán minister, vážené panie poslankyne, páni poslanci, dovoľte mi ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona o dani z motorových vozidiel a o zmene a doplnení niektorých zákonov (tlač 1122) vo výboroch Národnej rady Slovenskej republiky. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona. Národná rada uznesením č. 1322 zo 16. septembra tohto roku pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory Národnej rady tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet svojím uznesením č. 344 zo dňa 7. októbra 2014, ústavnoprávny výbor uznesením č. 500 zo dňa 7. októbra 2014 a výbor pre verejnú správu a regionálny rozvoj uznesením č. 182 zo dňa 7. októbra 2014. Z uznesení výborov Národnej rady uvedených pod bodom III tejto spoločnej správy vyplynuli pozmeňujúce a doplňujúce návrhy, ktoré sú uvedené pod IV tejto spoločnej správy. Gestorský výbor odporúča o návrhu výborov, ktoré sú uvedené v spoločnej správe hlasovať takto: o bodoch spoločnej správy č. 1 až 11 hlasovať spoločne s návrhom gestorského výboru schváliť. Gestorský výbor na základe stanovísk výborov uvedených pod bodom III tejto správy a v stanoviskách poslancov gestorského výboru vyjadrených v rozprave odporúča Národnej rade vládny návrh zákona o dani z motorových vozidiel a o zmene a doplnení niektorých zákonov (tlač 1122) schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 352 zo 14. októbra tohto roku. Výbor ma určil za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady a navrhnúť Národnej rade postup pri hlasovaní. Vážená pani podpredsedníčka, skončil som, prosím, otvorte rozpravu.
Sabolová, Mária, poslankyňa NR SR (2010-10-20):
Ďakujem za slovo. Chcem len pripomenúť členom výboru pre pôdohospodárstvo a životné prostredie, že mikrobus na poslanecký prieskum na Slovenský pozemkový fond bude pristavený o 12.00 hodine pri schodoch pred Národnou radou.
Jurinová, Erika, podpredsedníčka NR SR (2012-10-18):
Ďakujem pekne, pani spravodajkyňa. Otváram týmto rozpravu. Do rozpravy som dostala jednu písomnú prihlášku. Nech sa páči, pán poslanec Ján Hudacký z KDH, máte slovo.
Danielová, Marta, predsedníčka Rady pre vysielanie a retransmisiu (2018-05-22):
Ak dovolíte, naozaj, len krátko zareagujem, pretože to sú tak výsostne technické veci, že naozaj k tomu sa neviem vyjadriť, ako majetkové pomery, ako sa kto dostal k biznisu. Ale určite naši v kancelárii na rade si prepíšu celé vaše vystúpenie, čo je v našich silách, určite posunieme, aj keď sa bude teraz tvoriť nový zákon. Niektoré veci sa tam môžu posúdiť. To, že upriamujete, aby sme venovali väčšiu pozornosť lokálnym a regionálnym vysielateľom, robíme to, my sa s nimi naozaj často stretávame a práve dnes sme mali verejné vypočutie dvadsiatich dvoch na pridelenie voľných frekvencií, o ktorých my vieme, len keď nám úrad dá zoznam, že tieto sa uvoľnili, buď sme odňali licenciu alebo sa sami vzdali, alebo iné problémy. My neskúmame dôvody, prečo sa vzdávajú licencií, frekvencií. Už je ich naozaj tak málo, že majú čo robiť, aby sa k tým, v tom frekvenčnom pásme už toho nie je veľa. Ale vždy na tom vypočutí sa prikláňame k lokálnym vysielateľom, pokiaľ je to možné, pretože ľuďom je to vysielanie, ten obsah v tom regióne veľmi blízky, dožadujú sa ho. A myslím si, že aj dosť úzko spolupracujeme. Ale vždy pri prideľovaní frekvencií napríklad vychádzame z toho, aký je prínos do vysielania. Že aj keď povedzme koľkokrát sa stalo, že sme frekvenciu nepridelili, pretože žiadny žiadateľ nás nepresvedčil, že bude prínosom vo vysielaní, že bude tam len hrať hudbu. No takých programov je veľa. Ale ten prínos vo vysielaní, to nám ukladá aj zákon, takže k tomu sa prikláňame. No a zajtra budeme rozdeľovať frekvencie, takže neviem ako vypočutie dopadlo. Takže to k tým frekvenciám. Ale to, čo ste spomínali, aj Towercom a RTVS, to necháme na posúdenie odborníkom. Ale som vďačná za tie podnety, ktoré určite rozanalyzujú naši odborníci. Ďakujem.
Hrnčiar, Andrej, podpredseda NR SR (2018-11-28):
Jedna faktická poznámka. Nech sa páči, pán poslanec Mizík.
Hrušovský, Pavol, podpredseda NR SR (2011-04-05):
Pán poslanec Stanko, prestaňte telefonovať!
Bugár, Béla, podpredseda NR SR (2011-09-07):
Pán poslanec bol jediný, ktorý sa prihlásil písomne do rozpravy, preto sa pýtam, kto sa hlási ústne do rozpravy. Pán poslanec Matovič, Maďarič. Končím možnosť sa prihlásiť ústne do rozpravy. Pán poslanec Matovič, nech sa páči, máte slovo.
B. Bugár, podpredseda NR SR: (2004-10-26):
S. Zubo, poslanec: Veľmi stručne. Ja si myslím, že niet jedného človeka v tejto miestnosti, ktorému by nebolo jasné, že všetky náklady spojené s dodávkou energie súvisia a v konečnom dôsledku platí konečný spotrebiteľ, občan tejto republiky. Ide o to, aby boli vytvorené také legislatívne podmienky, ktoré donútia výrobcov a dodávateľov tepelnej energie čo v najkratšom čase odstrániť chyby, ktoré vedú k nehospodárnosti s touto energiou. To znamená, že trvám na tom, čo som predniesol.
Blanár, Juraj, podpredseda NR SR (2022-10-21):
Vyhlasujem všeobecnú rozpravu za uzavretú. Pán navrhovateľ, záverečné slovo? Nie. Pán spravodajca rovnako nemá záujem, takže prerušujem rokovanie o tomto bode. Hlasovať o ňom budeme budúci štvrtok o 11. hodine. Poprosím pána predkladateľa Martina Čepčeka, aby v prvom čítaní predniesol návrh, ktorý predložil, na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoje verejného zdravia a o zmene a doplnení niektorých zákonov. Je to pod parlamentnou tlačou 1228. Návrh na pridelenie výborom je v rozhodnutí 1291. Pán poslanec, máte slovo, nech sa páči. Je to parlamentná tlač 1228. A, pani poslankyňa Zemanová, je to bod č. 100. Nech sa páči, pán poslanec Čepček, máte slovo. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov , tlač 1228.)
Danko, Andrej, poslanec NR SR (2017-04-07):
Takže v prvom rade, pán Dostál a Rišo Vašečka, považujem vás za slušných ľudí. A vy považujete za slušné, že tu povie niekto, že predseda Národnej rady je idiot, primitív? Opakovane? To ten kapitán je to najmenej. Po druhé. Pán Matovič, vy ste taký klamár, ale taký klamár! V živote to, čo hovoríte, som vám nepovedal. Skôr by som od vás čakal milión za to, ako ste tu posledne hrešil, a môžem vám dať číslo účtu, kde ho môžete poslať, keď vaše slovo niečo platí. Po druhé, áno, nemám nervy, lebo som tu bol celú noc, spal hodinu na rozdiel od neho, ktorý si užíval, oddychoval. Zvolal mimoriadnu schôdzu, neplnil si elementárne povinnosti, a znova len čaká, aby mohol hodiť dole falošný úsmev pred kamery a povedať, ako strašne bojuje za slovenské ženy, na ktoré zhlboka aj tak kašle, pretože ho zaujíma akurát jeho peňaženka a jeho záujmy, urážanie ďalších ľudí. Ja sa nebudem na niektoré veci, pán Matovič, dlhšie už pozerať, pretože vy nemáte právo o mne hovoriť v sále Národnej rady, že som idiot, primitív a nadávať mi a urážať ma. Nemáte na to právo, pán Matovič. Nemáte na to právo... (Prerušenie vystúpenia predsedajúcim.)
Paška, Pavol, predseda NR SR (2014-01-29):
Pán poslanec Sólymos, vaša reakcia.
Mihalik, Marcel, poslanec NR SR (2023-03-15):
Ďakujem za slovo. Vážený pán predsedajúci, dovoľte, aby som ako spravodajca uviedol túto správu výborov Národnej rady o prerokovaní návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ (tlač 1470). Výbor Národnej rady pre obranu a bezpečnosť ako gestorský výbor podáva Národnej rade túto správu. Predseda Národnej rady svojím rozhodnutím č. 1543 z 27. februára 2023 pridelil návrh na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ (tlač 1470) na prerokovanie zahraničnému výboru a výboru pre obranu a bezpečnosť. Zahraničný výbor o predmetnom návrhu nerokoval, pretože nebol uznášaniaschopný. Výbor pre obranu a bezpečnosť prerokoval tento návrh (tlač 1470) v určenej lehote a odporučil Národnej rade Slovenskej republiky na základe článku 86 písm. l) Ústavy Slovenskej republiky vysloviť súhlas s aktualizáciou vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ. Prílohou tejto správy je návrh na uznesenie Národnej rady. Vážený pán predsedajúci, skončil som, otvorte, prosím, rozpravu.
J. Vaľová, poslankyňa: (2007-09-04):
A teraz niečo k tomu boľševizmu a komunizmu. Pán Mikloš, môžem jednu otázočku? Nie ste to náhodou vy ten, ktorý bol na vysokej škole ekonomickej v 80. rokoch vedúci straníckej bunky? Alebo je to váš menovec? (Potlesk.)
Hlina, Alojz, poslanec NR SR (2014-12-12):
Ďakujem. Prosím vás pekne, po tých všetkých hodinách, čo sa tu trápime, ale aj my sme sa aj predtým trápili, keď bol ten zákon o schránkových firmách, sa v zásade dozvieme, že všetko je v poriadku. Ináč svojím spôsobom je to, svojím spôsobom absurdné, že ľavicový poslanec dá reč ako guru neoliberalizmu, a pritom ste vedľa pána Číža, ktorý zaspáva a sa zobúdza s kritikou neoliberalizmu. Že, viete, niekedy človek žasne, že keby si to tak zobere, že jak sa to vyvíja, tá debata. Pán Blaha začal, že teda sa podujal vás brániť, teda podujal sa brániť miliardárov, milionárov, ale potom si to rozmyslel. Tu už jak v tej reklame, tu už nikto nič negarantuje. Naozaj. To je, žasnem, hej, že vy ste tu vystúpili po tom všetkom, že je to právo usadzovania a hotovo. A právo usadzovania, viete, aj existuje právo poznania? Právo reklamácie? Právo vedieť, kto to je? Viete, vy poviete jedno právo, ja neviem, aké je to právo. Viete, živnostník Fero, zámočník, nesídli na Cypre. Živnostník Fero sídli možno doma, v garáži má vercajg, trápi sa chudák a neviem čo, nesídli na Cypre. A to, že sa tu stala z toho fashion sexi móda, je symbolom niečoho. Spýtajte sa živnostníka Fera, prečo nesídli na Cypre? To nie je ani drahé. Však Penta dokázala, že to nie je drahé, že za tisíc euro alebo sedemsto euro si to založíte na Belize. Prečo živnostník Fero nesídli na Cypre? Viete, a vy tu vystúpite a poviete, že je to úplne v pohode. To je právo usadzovania, judikáty a neviem čo. Vy, ľavicový poslanec. Človek, ktorý sedíte vedľa pána Číža, ktorý je vaším ideovým vodcom kritiky neoliberalizmu. To sa fakt, veď to tu nikto nič negarantuje už.
Pellegrini, Peter, predseda NR SR (2015-03-12):
Ďakujem pekne. Piatu otázku položil na pána ministra životného prostredia Slovenskej republiky Petra Žigu Jozef Mikuš, ešte pred tým, kým ju prečítam, tak dávam do pozornosti § 131 ods. 4, ktorý hovorí, že otázky musia byť stručné a musia umožňovať stručnú odpoveď, takže ja sa ju pokúsim prečítať čo najrýchlejšie. Pán poslanec Mikuš sa pýta: „Programy starostlivosti o chránené územie sú dokumentmi zabezpečenia dlhodobej priebežnej starostlivosti o územie. Existencia programov starostlivosti o chránené územia je základným predpokladom pre ich vyhlasovanie a stanovenie podrobností o územnej ochrane vrátane opatrení, ktoré z hľadiska zachovania priaznivého stavu ochrany je potrebné realizovať, ako aj pri vyjadreniach orgánu ochrany prírody v konaniach podľa § 9 zákona č. 543/2002 Z. z. o ochrane prírody a krajiny v znení neskorších predpisov. Vážený pán minister, koľko programov starostlivosti o chránené územia máme vypracovaných podľa jednotlivých kategórií chránených území? Koľko programov starostlivosti bolo predložených súčasne s návrhmi všeobecne záväzných právnych predpisov, ktorými boli chránené územia vyhlásené? Koľko programov starostlivosti podľa jednotlivých kategórií absentuje? Nie je doba platnosti programu starostlivosti spravidla 30 rokov dlhým časovým obdobím pre ich platnosť? Koľko programov starostlivosti sa priebežne vyhodnocuje a koľko ich bolo aktualizovaných? Ako chcete minimalizovať presadzovanie často úzko skupinových záujmov orgánmi ochrany prírody v konaniach pri absencii programov starostlivosti o chránené územia?“ Toľko otázka. Poprosím pána ministra, aby sa dostavil do rokovacej sály a odpovedal. Už je na ceste pán minister, len sa... (Reakcie z pléna.) Toto je asi výsledok toho, že sa dajú podávať elektronicky a nie už len na tom malom papieriku, a preto asi. Pán minister, nech sa páči, budete odpovedať na otázku č. 5, ktorú vám položil pán poslanec Jozef Mikuš. Myslím, že asi bude aj pán, páni kolegovia Muránsky, Fronc a Radošovský, ako aj zase Fronc súhlasiť, že je to zároveň odpoveď na všetky nimi položené otázky. Nech sa páči, pán minister, môžte odpovedať.
Glváč, Martin, podpredseda NR SR (2018-03-26):
Ďakujem. Uzatváram, pardon, pýtam sa, či sa chce niekto prihlásiť do rozpravy ústne. Končím možnosť prihlásiť sa. Posledný pán poslanec Marček. Ešte deviatku. Kto je deviatka? Pán poslanec Matovič, ste tam. To znamená, pán poslanec Poliačik, nech sa páči. Ešte na vysvetlenie, chcem oznámiť pani podpredsedníčke, že dávame ústavnoprávnemu výboru na dovysvetlenie § 28, nakoľko ona vyčerpala 20 minút ako podpredsedníčka Národnej rady. Teraz vystupuje ako poslankyňa, bude mať 10 minút s tým, že musíme zjednotiť výklad, či teda 20 minút rovná sa v prípade podpredsedníčky 30 minút a potom ako sa s tým vysporiadame pri členoch vlády, pretože vtedy sme urobili ten ústupok pri tvorbe na základe návrhov OĽANO a SaS, že teda podpredsedovia nemajú mať takú istú výhodu ako predseda. Len dostali sme sa do tejto nezrovnalosti, že podpredseda má tým pádom o 10 minút menej ako radový poslanec. Takže teraz, pani poslankyňa, nemôže predbehnúť pána Poliačika podľa nášho výkladu tu, ale má 10 minút ako poslankyňa. Nech sa páči. (Reakcia z pléna.) Nemôžete. (Reakcia z pléna.) Nech sa páči, pán poslanec Poliačik.
M. Belásová, poslankyňa: (2009-04-28):
„Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kórejskou republikou o sociálnom zabezpečení vyslovuje súhlas so Zmluvou medzi Slovenskou republikou a Kórejskou republikou o sociálnom zabezpečení a rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.“ Ďakujem.
V. Veteška, podpredseda NR SR: (2004-12-02):
Pán minister požiadal o vystúpenie, nech sa páči.
Grendel, Gábor, podpredseda NR SR (2021-05-05):
Prezentujme sa a hlasujeme. (Hlasovanie.) Prítomných 132 poslancov, za 132, proti nikto, nezdržal sa nikto, hlasovali všetci prítomní. Konštatujem, že Národná rada sa uzniesla, že aj tento návrh prerokuje v druhom čítaní. Preto pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 141 prítomných, 77 za, 12 proti, 52 sa zdržalo. Návrh sme schválili.
Kvorka, Ján, poslanec NR SR (2016-10-11):
Budem stručný. V krátkosti, viac-menej pani ministerka zaujala stanovisko k pánom poslancom, ktorí vystúpili. K pánovi Feckovi aj k pánovi Zsoltovi Simonovi. Akože nemôžem to tu pripomenúť, viete, voľakým spôsobom dehonestovať ministerku za to, že ona je nová vo svojej funkcii, a poukazovať na rôzne veci, pretože Zsolt Simon tu pospomínal kadečo. Pospomínal tuná krížom krážom, skončil u Kaliňáka a neviem, čo s tým cielil a mienil, ale myslím si, že to je preňho typické, pretože tie jeho vystúpenia sú viac-menej v tomto parlamente, ako to mám možnosť teraz sledovať, také. Čo je troška na škodu, pretože ho pokladám z určitého pohľadu za odborníka v poľnohospodárstve, a takéto veci by si mohol odpustiť. Vystúpenie pána Fecka pokladám za korektné, seriózne a jednoducho prerokovávame zákon o potravinách, ktorý je veľmi dôležitý. Týka sa nás všetkých, ktorí sme tu, a tak ako tu bolo spomenuté, že 40 % potravín sa vyhadzuje, no tak to je niečo povedať. Veď to je skoro polovička: 40 %, 10 %, 50 %. Čiže veci, ktoré treba dotiahnuť do zákona, si myslím, že dotiahneme, pretože vieme, že prvé čítanie je na oboznámenie so zákonom, v druhom čítaní máme možnosť a priestor prehodnotiť spoločne hlavne na výbore tieto veci, ktoré, dúfam, že bude gestorský výbor pôdohospodárstvo na tento zákon, a, samozrejme, zároveň, tak ako som spomenul, že tu sa jedná o veľkú stratu, ktorá nastáva, chcem vás už teraz z tohto miesta požiadať a podporiť pri zajtrajšom hlasovaní o postúpení tohto zákona do druhého čítania, aby sme to mohli napraviť, niektoré tie veci a dotiahnuť do zdarného konca. Ďakujem pekne.
Laššáková, Jana, podpredsedníčka NR SR (2012-09-20):
Pán poslanec, máte doplňujúcu otázku? Áno, nech sa páči, v trvaní dvoch minút.
Hort, Milan, podpredseda NR SR (2011-06-29):
Ďakujem pekne. Otváram rozpravu k tomuto bodu. Nedostal som žiadnu písomnú prihlášku, a preto otváram možnosť prihlásiť sa ústne do rozpravy. Evidujem pána poslanca Ľubomíra Vážneho ako jediného prihláseného do rozpravy. Uzatváram možnosť prihlásiť sa do rozpravy a slovo má pán poslanec Ľubomír Vážny. Nech sa páči.
Glváč, Martin, podpredseda NR SR (2018-11-29):
Nech sa páči, pani poslankyňa, doplňujúcu otázku.
P. Hrušovský, predseda NR SR: (2003-12-12):
(Hlasovanie.) 147 prítomných, 70 za, 47 proti, 30 sa zdržalo. Bod 4 sme neschválili. Ďalší návrh.
Blaha, Ľuboš, podpredseda NR SR (2024-01-19):
Pán poslanec Jaroslav Spišiak, nech sa páči.
Číž, Miroslav, podpredseda NR SR (2015-11-12):
Ďakujem pekne. Kolegyne, kolegovia, teraz sa pýtam, kto sa chce prihlásiť do rozpravy ústne. Neregistrujem žiadneho pána poslanca, tak mi dovoľte vyhlásiť rozpravu za skončenú. Pán minister, chcete zaujať stanovisko k rozprave? Máte slovo.
Valocký, Jozef, poslanec NR SR (2012-10-16):
Pán predseda, ďalej dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo, aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní. Prosím, dajte hlasovať.
Huba, Mikuláš, poslanec NR SR (2013-10-15):
Ďakujem pekne, pán predsedajúci, za slovo. Vážený pán minister, vážená pani spravodajkyňa, dámy a páni, budem stručný. S väčšinou zmien, ktoré sľubuje navrhovaná novela zákona o poplatkoch za uloženie odpadov, nemám problém, to hovorím celkom otvorene hneď na úvod. Niektoré, napríklad pred chvíľou spomínané zvýšenie poplatku za uloženie určitých druhov priemyselného odpadu, majú potenciál situáciu v tejto oblasti skutočne zlepšiť a reálne znížiť množstvo a neúmerne vysoký podiel odpadu, ktorý u nás končí na skládkach, namiesto toho, aby bol druhotne využitý, resp. zhodnotený. Taktiež opätovné rozdelenie benefitov za skládkovanie odpadov na všetky dotknuté obce možno považovať za krok smerom k väčšej spravodlivosti. S predloženým návrhom zákona mám v podstate iba dva problémy. Ten prvý je principiálny. Hneď v úvode dôvodovej správy sa konštatuje, že potreba prijatia tohto zákona súvisí s memorandom podpísaným medzi vládou Slovenskej republiky a U. S. Steel v Košiciach. Principiálny problém vidím v tom, že Národná rada by nemala ex post posväcovať vládne memorandá, najmä ak tieto boli dohodnuté a podpísané takpovediac poza chrbát parlamentu, bez jeho vedomia a predbežného súhlasu. Takéto účelové ústupky vláde a súkromnej spoločnosti považujem za znevažujúce, dehonestujúce význam a postavenie parlamentu v hierarchii ústavných inštitúcii štátu. Ten druhý problém, ktorý mám s týmto návrhom zákona, je vecnej povahy. Kým doteraz sa prostriedky získané za uloženie odpadov mohli použiť len na zlepšenie situácie v hospodárení s odpadmi, v prípade, ak návrh zákona prijmeme v predloženej podobe, bude môcť obec takto získané prostriedky použiť na akúkoľvek aktivitu, o ktorej usúdi, že je v prospech životného prostredia. Áno, je pravda, že je to podmienené splnením určitých podmienok, ale ruku na srdce, pozná niekto z vás na Slovensku mesto, alebo obec, ktoré, resp. ktorá by bola na tom v hospodárení so svojím odpadom tak dobre, že by si tam mohli dovoliť prostriedky získané za uloženie odpadov investovať niekam inam, ako späť do tejto oblasti? O tom, v akej nelichotivej a až alarmujúcej situácii je Slovensko v porovnaní s vyspelými krajinami vo sfére narábania s odpadom, či už ide o ten aj pánom ministrom spomínaný absurdne vysoký podiel skládkovania a na druhej strane nízky podiel separácie, recyklácie, zhodnocovania a podobne, som z tohto miesta hovoril už veľakrát a nechcem sa opakovať. Chcem len vysloviť presvedčenie, že akýkoľvek prejav benevolencie pri narábaní s úzkoprofilovými prostriedkami v tejto oblasti by bol krokom späť. Blížia sa komunálne voľby. Pri všetkej úcte k našej samospráve, ak dáme obciam voľnú ruku v narábaní s prostriedkami za odpady, reálne hrozí, že ich použijú na niečo lukratívnejšie, niečo krátkodobo viditeľnejšie, atraktívnejšie v porovnaní s behom na dlhé trate, ktorý predstavuje systematický zápas s odpadom. Z vyššie uvedených dôvodov navrhujem, aby sme zákon vrátili predkladateľovi na dopracovanie. Ďakujem za pozornosť.
Bugár, Béla, podpredseda NR SR (2018-09-12):
Takže pán minister stiahol zatiaľ tento návrh zákona, takže pristúpime k ďalšiemu bodu, a to je druhé čítanie o vládnom návrhu zákona o výbere kandidátov na funkciu európskeho prokurátora a európskeho delegovaného prokurátora v Európskej prokuratúre (tlač 994). Prosím znovu pána ministra spravodlivosti, aby vládny návrh zákona odôvodnil.
Gyimesi, Juraj, poslanec NR SR (2020-04-02):
Ďakujem za slovo. Vážený pán predsedajúci, keďže zo spoločnej správy ani z rozpravy nevyplývajú žiadne pozmeňujúce návrhy a vzhľadom na to, že zákon sa prerokúva v skrátenom legislatívnom konaní, sme v treťom čítaní , otvorte, prosím, rozpravu.
Pellegrini, Peter, predseda NR SR (2015-02-13):
Ďakujem pekne. Chcem sa spýtať spravodajkyne, či chce zaujať záverečné slovo. Nie. Končím rokovanie o tomto bode. Prerušujem rokovanie o tomto bode programu. (Pretrvávajúci potlesk poslanca Hlinu.) Chvíľku vás ešte nechám, pán poslanec, nech teda môžete vyjadriť svoje nadšenie z vystúpenia pána ministra. (Skončenie potlesku poslanca Hlinu.) Ďakujem pekne, pán poslanec, že teraz umožníte vystúpiť a predložiť návrh poslancov Národnej rady Slovenskej republiky Ľudovíta Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona má tlač 1344, návrh na jeho pridelenie na prerokovanie výborom je v rozhodnutí č. 1355. Dávam slovo teraz navrhovateľovi pánovi poslancovi Kaníkovi, aby návrh zákona uviedol. Nech sa páči, pán poslanec, máte slovo.
Kollár, Boris, predseda NR SR (2020-05-20):
Pán poslanec Blanár, teraz to neberte ako hejt ani, ani teraz nerobíme ani politiku, a nie sme ani v televíznych reláciách, ale chcel by som vás upozorniť na to, že skutočne tento rozpočet, ktorý sme tam našli, nebol vyrovnaný, bola tam sekera 1,3 mld. a teraz vás nenapádam, to bol fakt a tento holý fakt musíte aj vy zohľadniť, že ste nám nechali mínus v pokladni, a musíme v prvom rade pohľadať zdroje na to, aby sme tieto veci vykryli ešte po vás, a potom musíme hľadať ďalšie, aby sme vedeli urobiť pomoc a aby sme vedeli urobiť kurzarbeit, aby sme vedeli pomôcť všetkým možným, a do toho ešte teraz týmto cestovkám. Verte tomu. A ja tuná dávam vám čestné slovo, že ani, ani ja, ani pán minister hospodárstva, ale ani, ani pán premiér, my tie peniaze nežgrglíme, aby sme si za to kúpili nejakú novú jachtu, ale nie je z čoho rozdávať, keby sme to mali, verte tomu, že dáme cestovkám, dáme ľuďom, dáme tamtým, dáme hentamtým, dáme všetkým, prečo by sme to nedali, však sú to peniaze tých ľudí, oni ich nastrádali a odviedli ich do rozpočtu, takže by sme ich veľmi radi rozdali. Pokiaľ by to bolo, verte tomu, že by sme to spravili. Aj tuná bola teraz tá námietka, že prečo to neznížiť na 65 rokov. No tak lebo potom štát by musel nejakým spôsobom znova hľadať nejaké cesty, ako ich vydotovať, ako im dať tie finančné zdroje. Keď nám poviete, odkiaľ zobrať tie peniaze, veľmi radi to určite vláda urobí. Pri všetkej úcte, neútočím, konštatujem, že sme vo veľmi ťažkej finančnej situácii, a nielen my, celý svet, takže nie je to také jednoduché len tak povedať, čo urobil štát, daj, zaplať, urob. No fajn, ale keď nie je z čoho, je to veľmi, veľmi ťažké, pán, pán poslanec.
Vašáková, Lívia, podpredsedníčka vlády SR pre Plán obnovy a odolnosti a využívanie eurofondov (2023-06-15):
Ďakujem veľmi pekne. Ja len chcem zopakovať, že ide zatiaľ o návrh na skrátené legislatívne konanie. Všetky vecné výhrady posuniem ministrovi životného prostredia, aby sa tým zapodieval. Ďakujem.
Potocký, Milan, poslanec NR SR (2021-11-24):
Ďakujem za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Vážený pán predsedajúci, ďakujem, skončil som, prosím, otvorte rozpravu.
Paška, Pavol, predseda NR SR (2013-10-23):
Pán predseda Chmel.
Paška, Pavol, predseda NR SR (2012-08-03):
Poprosím vás, prezentujeme sa a hlasujeme o mojom, o mojom návrhu (Neutíchajúci ruch v sále.) (Hlasovanie.) Prítomní: 78. Za: 78. Proti: 0. Zdržalo sa: 0. Nehlasovalo: 0. Schválené. (Potlesk.)
Vitteková, Anna, poslankyňa NR SR (2013-06-26):
Pani podpredsedníčka, kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje prvé čítanie, a spĺňa po formálnoprávnej stránke náležitosti uvedené v § 67 a v § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí číslo 536 z 31. mája 2013 navrhol, aby návrh zákona prerokoval ústavnoprávny výbor, ktorý zároveň navrhol aj ako gestorský výbor s tým, že gestorský výbor predmetný návrh zákona prerokuje v druhom čítaní do 30. augusta 2013. Zo znenia uvedeného návrhu zákona je zrejmý účel navrhovanej úpravy. Zámerom je explicitne ustanoviť, že podmienka na utvorenie klubu, to jest najmenej osem poslancov, sa rovnako vyžaduje aj pre funkčnosť a ďalšiu existenciu klubu počas volebného obdobia s tým, že ak klesne počet poslancov, počet členov pod ustanovenú hranicu osem poslancov, klub zaniká zo zákona. Vychádzajúc z oprávnení, ktoré pre mňa ako spravodajkyňu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady číslo 536. Pani podpredsedníčka, prosím, otvorte všeobecnú rozpravu.
Lipšic, Daniel, poslanec NR SR (2015-12-08):
Neporušujem. Neporušujem.
Jurinová, Erika, podpredsedníčka NR SR (2014-03-20):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Přidal.
M. Číž, podpredseda NR SR: (2006-09-07):
Otázku č. 10 položil poslanec Ján Kvorka ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, ktorej skupiny poberateľov starobného dôchodku sa bude týkať vládny návrh zákona o poskytovaní vianočného príspevku?“